JohanHeinsen/ENO huggingface dataset:
Kiøbenhavns Postrytter, 1788-08-01
Petersburg, den 12 Julii. Afskrivt af Vicekanzierens, Greve von Ostermann, Note til Baron von Nolken, hidtil værende Svensk Minister ved det Russiske Hof. "Da Keiserinden har faaet Efterretning om den besynderlige Opførsel, man i Stockholm har viist imod Hendes overordentlige Envoye og befuldmægtigede Minister, Greve von Rasumowsky, og hvorom Hr. Baron von Nolken udentvivl ikke heller er uvidende, saa kan hun ikke nægte Sig den billige Reciprocitet, som Omstændighederne fra Hendes Side fordre. Hs. Keyserl. Majestæt lader ham derfor vide, at Allerhøystsamme fra dette Øyeblik ophører at erkiende ham som Hs. Majestæts, Kongen af Sverrigs, overordentlige Envoye, og at hun har forbudet Sit Ministerium herefter at afhandle noget med ham. J Følge denne Resolution, og for i alle Ting at rette Sig efter den Behandling, man i Stockholm har viist imod Greve von Rasumowsky, troer Hs. Keyserl. Majestæt Sig berettiget til at paastaae Hr. Baron von Nolkens Bortreyse. Hun bevilger ham altsaa een Uge, for at giøre de fornødne Anstalter til sin Reyse, og overlader det aldeles til hans eget frie Valg, at giøre den til Lands eller Vands. Saasnart man herom har faaet hans Meening, vil Hs. Keyserl. Majestæt give saadanne Ordres, at Hr. Baron von Nolkens Reyse skal, lige til det sidste Sted i det Russiske Rige, skee med alle muelige Beqvemmeligheder.
Kiøbenhavns Postrytter, 1788-08-01
Keyserinden var allerede i Begreb med at besvære Sig for Hoffet i Stockholm over denne uretfærdige og uregelmæssige Behandling, da Hun modtog den uventede Efterretning om Hendes Gesandts Bortsendelse fra Hs. Svenske Majestæts Hof og Staater. De dertil foregivne Grunde til dette Skridt indeholdtes i den Erklæring, Kongen lod insinuere de hos ham accrediteerte udenlandske Ministre. Disse Grunde ere ikke saaledes beskafne, at de kunde vinde endog de meest Kortsynede, og derfor skal de ikke heller blive besvarede. Dog kan man ikke undlade at giøre den Anmærkning, at dette er det første Exempel paa, at et Souverain har fundet sig fornærmet over, at en anden Souverain forsikkrer ham i Forbindelse med sine Undersaatte om sit fredelige Sindelag. Desuagtet havde Keyserinden fast besluttet at blive Sine eengang antagne Grundsætninger troe, Hun indskrænkede Sig til en lige Behandling imod den Svenske Minister, hvortil Hun naturligviis var berettiget; Hun lod ham sige, at han i samme Tid som den, der var foreskrevet Hendes Minister i Stockholm, havde at forlade Hendes Hof og Hendes Stater. Den eneste Forskiæl ved dette Skridt, var, at det var frit for alle falske og underfundige Beskyldninger, og denne Forskiæl har sin Grund i Keyserindens gode Sag og Kongen af Sverrigs utractatmæssige Behandling. Endda haabede Keyserinden, uagtet de allerede erfarede Kiendetegn paa et uundgaaeligt Fredsbrud, at de venskabelige Erklæringer, som Kongen af Sverrig havde udladt sig med for de fremmede Magter, skulde bidraget til en vedvarende god Harmonie og et godt Naboeskab, saameget meere som der ikke fra nogen Side var givet nogen Anledning til dets Svækkelse, ey heller nogen Statsinteresse gjorde dette rimeligt; men Hun seer Sig med eet bedraget i dette Haab. Hun har allerede Efterretning, at de Svenske Tropper Natten imellem den 21de og 22de d. M. have fiendtligviis anfaldet den Russiske Grændse, bemægtiget sig endeel Toldstæder, og trænget sig lige ind til Nie slots Forstad, hvis Fæstning de holde beleyret." En Samling af de voldsomste Handlinger, af hvilke ethvert enkelt Skridt fornærmer de iblandt civiliseerte Nationer almindeligen erkiendte Rettigheder, er det da, hvorved Kongen af Sverrig, uden ringeste Besværing imod Rusland, opfordrer og nøder Keyserinden til at gaae den eneste Vey, Hun har tilovers, og at bruge Vold imod Vold. Ugierne har Hun derom tildeelt Hendes befalingsmænd til Vands og Lands de fornødne Ordres." Ved at bekiendtgiøre denne Beslutning og Bevæggrundenne dertil for alle de Magter, Hun staaer i Venskab med, bevidner Keyserinden dem tillige, at Kongen af Sverrig vil blive Gud, Verden og sin egen Nation ansvarlig for alt det Onde, hans Ærgierrighed og UretfærSt. Petersburg, dighed kan drage efter sig." den 30te Junii (11te Julii) 1788.
Kiøbenhavns Postrytter, 1788-08-01
Wien, den 16 Julii. Foruden de nye Hospitaler skal der saa hastig som mueligt afsendes 4000 Senge med Tilbehør til Armeen.
Kiøbenhavns Postrytter, 1788-08-01
Det er i alt 7 Millioner Gylden, som ere indløbne hertil fra Brüssel.
Kiøbenhavns Postrytter, 1788-08-01
Fra Ungarn har man den vigtige, men ey endnu saa tilforladelige Efterretning, at Keiseren har antaget den Ungarnske Nations Forslag, hvorefter den i denne og enhver anden Kriig vil paa sin egen Bekostning stille en Armee af 75000 Mand i Marken, naar Keiseren vil dispensere den for Skattereguleringen og Conscriptionen, Der er befalet, at alle Recruter, enten de ere exerteerte eller ikke, skulle sendes til Armeen. - Rygtet gaaer, at der imellem de fra Schabac udmarcheerte 2000 tyrkiske Qvinder og Børn have været 6 forklædte franske Jngenieurer. Det Rygte, at Keiseren og Storviziren skulde have havt en hemmelig Sammenkomst i Semlin, fortiener ikke at troes. Ligeledes er det ugrundet, at Janitscharerne havde aflivet Storviziren.
Kiøbenhavns Postrytter, 1788-08-01
Pachaen i Belgrad har i de sidste skrivtlige Underhandlinger, angaaende Fangernes vexelsidige Behandling, iblandt andre høye Titeler kaldet Keyseren den gyldne Keyser. Han har videre skrevet, at de fangne tydske Soldater faae dagligen deres gode Brød og Riis med Æg vare i en Bygning for sig selv, og havde ikke nødig at arbeyde. Jngen retskaffen Muselmand havde nogensinde befattet sig med at afskiære Hovedet af de levende Tydskere, men dette var skeet af andre vilde Canailler &c.
Kiøbenhavns Postrytter, 1788-08-01
Den herfra med 5 Officerer afreyste Russiske General Sabourofsky er ikke gaaet til Semlin til Keiseren, men til Triest, for at commandere Landtropperne paa den Russiske Flaade. – De 30 tyrkiske Officerer, som ved Schabas's Erobring fik, paa deres Parole, Tilladelse til at ledsage deres Koner til Zwornick, ere ey endnu komne tilbage. Storviziren skal forskandse sig stærkt imellem Widdin og Sophia.
Kiøbenhavns Postrytter, 1788-08-01
J Hoftidenden for i Dag læser man følgende Krigstildragelser af liden Betydenhed:
Kiøbenhavns Postrytter, 1788-08-01
Fra Panczowa melder Generalmajoren Baron Lilien at nogle tyrkiske Tschacker fandt om Natten den 4de Julii Leylighed til at bemægtige sig een af de Keiserlige Tschacker, som Mandskabet dog i Forveien havde forladt.
Kiøbenhavns Postrytter, 1788-08-01
Fra Hovedarmeens Reservecorps, som commanderes af Feldtmarechallieutenant Fyrste von Hohenlohe, meldes følgende: Af det Serviske Friecorps staaer nogle Miile paa denne Side af Broeskandsen ved Zabretsch, der ligger tre Mille fra Belgrad, en stærk Forpost ved Valjewa, der i nogen Tid har holdt denne vigtige Plads besat, hvorfra man beqvemmeligst kan have Efterretninger fra de omliggende Egne. Dette lidet Corps fik Nys om, at der i Nærheden af Landsbyerne Baresewarz og Dana, 6 Miile fra Valjewa, imellem Zwornick og Viczegrod, opholdt sig, 2 til 300 Tyrker med 1 Fane. Jmod disse blev Fændrik Wujadinowich den 1ste Julii detacheret med 300 af Friecorpset, som den 4de om Morgenen i Dagningen angreb de forommeldte Tyrker, der deels bleve nedsablede og deels udjagede i Drinafloden, hvor de druknede. Begge fornævnte Landsbyer kom strax derefter i Brand, hvorved endeel tyrkiske Qvinder og Børn, som der havde skjult sig, bleve opbrændte. Fanen blev erobret, 10 Tyrker, 28 Qvinder og 39 Børn bortførte som Fanger, og 40 Heste, 100 Stykker Hornqvæg og 800 Faar gjorte til Bytte. Ved denne Leylighed bleve 14 Christne, som der vare indspærrede og havde udstaaet en umenneskelig Behandling, satte i Friehed. Vort Friecorps har i denne Expedition ikkun havt 5 Døde og 4 Saarede.
Kiøbenhavns Postrytter, 1788-08-01
Stockholm, den 18 Julii. Til Finland ere nyeligen afreyste Statssecretairerne Schrøderheim og Ruuth, Expeditionssecretairerne Lagerbring og von Asp, den til Feldtprovst udnævnte Kongel. Hofpræst, Greve Schwerin, videre. Hr. Ernst Diedrich Salomon som første Feldtmedicus, og Hr. Daniel Theel som første Feldtchirurgus; ligeledes: Biskop Gadelin, Kammerherre von Carleson, Generaladjutant Baron Kruse, samt Baronerne von Meklenburg og Ehrenswærd.
Kiøbenhavns Postrytter, 1788-08-01
Nærmere Beretninger fra Finland melde, at den Kongelige Brigaderer, Baron Hastfehr, allerede er marcheret over den Russiske Grændse, og har bestormet Fæstningen Nyslott. Den Russiske Besætning har trukket sig tilbage til Slottet, og man venter dagligen Efterretning om dets Erobring. – Den Kongelige Flaade skal allerede være passeret Lovisa, og da den Russiske Flaade ligeledes under Admiral Grieghs Commando har forladt Cronstadt og er i Søen, saa kan man snart vente vigtige Tidender.
Kiøbenhavns Postrytter, 1788-08-01
Fra Carlscrona er allerede den 3die hujus udløbet en anden Kongel. Escadre, bestaaende af 7 Skibe, for at forene sig med Flaaden i det Finnlandske Farvand. Denne Escadre har 3000 Mand Landtropper ombord. Chef-Skibet, Enighed kaldet, commanderes af Oberst og Ridder Eneschjold.
Kiøbenhavns Postrytter, 1788-08-01
Kiøbenhavn, den 1 August. Den 6te Junii er General-Auditeur og Byefoged, Johan Thomas Flindt, allernaadigst beskikket at være Politiemester i Kiøbenhavn. Den 13de er Hs. Durchlauchtighed, Hertug Friderich Christian til Sønderborg, udnævnt til at være Patron for Universitetet i Kiøbenhavn. Geheimeraad, Hr. Christian Brandt, ligesaa at være SkoleHerre for Herlufsholms Skole. Den 16de Julii er Studiosus, Niels Christian Bang Cruuse, confirmeret at være Præst ved St. Hans Hospital og Claudi Rosets Stiftelse. Sognepræst, Hr. Mathias Schiødt, ligesaa at være Sognepræst for Smøde og Stoense Meenigheder paa Langeland. Studiosus, Wolqvart Carsten Wolqvartz, beskikket at være Sognepræst for Rimsøe og Kastbierg Meenigheder i Aarhuus Stift. Død: Lyngbye. Den 26de Julii, Cabinets-Coureer, Hr. Philip Leopold Meyer, 64 Aar.
Kiøbenhavns Postrytter, 1788-08-01
AVERTISSEMENT. Onsdagen den 6te August førstkommende, om Eftermiddagen Klokken imellem 2 og 4 Slet, bliver for forrige Kiøbers Regning og Ansvar, ved een eneste og offentlig Auction opbuden, for til den Høystbydende absolute at bortsælges, afgangne Juveleer Antoine Fistatnes Stervboes Huus No. 8 ved gammel Strand beliggende; hvilket Huus bestaaer i Følge Vurderings-Forretningen af Dato 18de Martii sidstleden, iblandt andet af 4 Fag til Gaden, 3 Etager høyt med Fronte=Spids over, Kielder under Huuset, og Huuset grundmuuret til alle Sider; et grundmuuret Sidehuus 3 Fag og 4 Etager høyt med Vinkeltag over og Kielder under; et Baghuus 2 Fag og 2 Etager høyt, hvorudi er Vadskerhuus med en indmuuret Kobber Vadsker=Kieddel, samt Staldrum; J Gaarden som er broelagt med Muursteen, er et Skuur, samt en Portion færsk Pompevand med Opstander og Jern Pomperedskab. Værelserne ere betrukne, malede, samt med forgyldte Lister og gibsede Lofter. J Værelserne ere 16 Jern-Kakkelovne, hvoraf de 3 ere ziirede med Messing=Fødder og Knapper; efter de Conditioner, som paa Auctionsstedet vorder bekiendtgjorte, og hvilke forinden kan erfares hos Procurator Beyer, boende i Skidenstræde No. 138.
Kiøbenhavns Postrytter, 1788-08-04
Kiøbenhavns No. mur. duun, Post-Tidender. Mandagen, den 4 August. Heraf udgives ugentlig 2ds Stykker, ved P. M. Hopffner. og Petersburg, den 12 Julii. Udskrivt af den Note, som fra Hds. Russisk Keyserl. Majestæts Ministerium er blevet tilstillet alle i St. Petersburg residerende fremmede Gesandte: "Allerede forlængesiden har Keyserinden vidst, at man i Sverrig med Forsæt udspredede det Rygte, at Rusland havde i Sinde at falde ind i bemeldte Rige, og at de Udrustninger, som paa nogen Tid ere der foretagne med saadan Jilfærdighed, have skuldet sigte til at afvende denne formeente Fare. Saalænge det Svenske Hof indhyllede sine Planer i den dybeste Taugshed, iagttog Hs. Keyserl. Majestæt paa det omhyggeligste, hvad Hun, efter Ærens og Delicatessens Bevæggrunde, havde paa Sin Side paalagt Sig; men da Rigsraad, Greve von Oxenstierna, som forestaaer de udenlandske Anliggenders Departement i Sverrig, efter Kongens, hans Herres, befaling og Fuldmagt tilkiendegav den Kongel. Danske Minister hos Hs. Svenske Majestæt, Greve Reventlau, og denne, i Følge det Venskab, der hersker imellem hans og det Russiske Hof, ligeledes tilkiendegav Keyserindens Minister, at alle de kri vare forgerskelldrustninger, hvortil de begge vare Vidner anledigede af de foregivne Efterretninger, man havde om Ruslands fiendtlige Forehavende imod Sverrig, men at man imidlertid dog haabede, at venskabelige Oplysninger og Forklaringer fra begge Sider vilde igien tilveyebringe den gamle Fortroelighed og gode Harmonie; saa troede Keyserinden, at hun i en dobbelt Hensigt ikke burde tie længer, nemlig baade for at bringe Gemytterne igien ud af deres Vildfarelse, ifald de virkeligen skulde være indtagne af nogen Fordom, og forestille dem de farlige Følger, en forsætlig falsk Forudsættelse af en saadan Beskaffenhed kunde drage efter sig. Hun gav derfor Greve von Rasumomsky, Hendes Gesandt i Stockholm, i Commission at indlade sig i Conference med Hs. Svenske Majestæts Ministerium, og give det de udtrykkeligste og meest authentiqve Forsikkringer om det fredelige Sindelags Vedligeholdelse, som Hun stedse havde udviist imod Kongen og Kongeriget Sverrig.
Kiøbenhavns Postrytter, 1788-08-04
Greve von Rasumowsky forrettede denne sin Commission i en Conference, som han havde forlangt med Rigs raaden Greve von Oxenstierna, og da Conferencen var tilendebragt, og Rigsraaden lod til at ønske sig det Aftalte forfattet skrivtlig, for at komme sin Hukommelse til Hielp og sættes i Stand til at kunne giøre sin Konge des nøyere Regnskab for det Passeerte, saa gjorde Greve von Rasumowsky sig ikke ringeste Betænkning over at opfylde dette den Svenske Ministers Ønske, men overleverede ham et Slags Verbal-Note, affattet paa den forlangte Maade. Femte Dagen efter denne Conference, da Hs. Russiske Majestæts Minister havde ventet et ligesaa fyldestgiørende som venskabeligt Svar, modtog han en billet fra Rigsraad Greve von Oxenstierna, hvori denne gav ham i Forveien Efterretning om et Besøg af Ceremonie mesteren, der var forsynet med Hs. Svenske Majestæts Ordres. Denne kom til Greve von Rasampisky med et Skrivt, som han forelæste ham, og hvis væsentligste Jndhold bestoed deri, at Kongen af den Note, Greve von Rasumowsky havde tilstillet Hans Minister, havde erfaret, hvorledes det var hans Hensigt, ved den foregivne yttrede Affectation at stifte Uenighed imellem Ham og Nationen, ligesom han i bemeldte Note gjorde Forskiæl imellem Kongen og Folket, saa kunde Hs. Svenske Majestæt ikke længer erkiende ham i Qualitet som offentlig Minister ved Sit Hof, men havde forbudet Sit Ministerium at afhandle noget videre med ham, og ansaae Sig forbunden til at paastaae, at han inden 8 Dage skulde forlade Hoffet og Hovedstaden. Man forbigaaer med Taugshed det øvrige Anførte i dette af Ceremoniemesteren overbragte Document. Det kan med eet eneste Ord kastes over Ende, nemlig ved at erklære, at Rusland, Tak være Forsynet, aldrig har havt nødig at tage sin Tilflugt til Forstillelsesmidler. "Det vilde være overflødigt at opholde sig længer ved den uregelmæssige Behandling, som man i Stockholm har tilladt sig i Henseende til Keyserindens Minister. Man vil deraf nu fuldkommen have opdaget de Hensigter, det oplyste Europa allerede i lang Tid har kunne lægge Mærke til. Men saa tilbøyelig Hs. Keyserl. Majestæt endog er til at gaae den mildeste Vey, saa kan Hun dog ikke overtale Sig til længer at taale Hs. Svenske Majestæts Minister, Baron von Nolken, ved Sit Hof og i Sine Stater.""Hun har derfor ladet ham betyde, at han inden samme Tid, som var bestemt for Hendes Minister i Stockholm, har at forføye sig bort. Da Hds. Keyserlige Majestæts Minister har Ordre at underrette alle fra fremmede Hoffer her residerende Ministre om denne Hendes Beslutning, saa har han herved den Ære at meddele Hr. N. N. samme. St. Petersburg, den 24 Junii 1788.
Kiøbenhavns Postrytter, 1788-08-04
J Gaar tiltraadde den høystcommanderende General over Armeen i Finland, Greve von Mussin Puschkin, sin Reyse didhen, og i Dag fulgte Hs. Keyserlige Høyhed Storfyrsten ham efter. Admiral Greigh er med sin Flaade afseglet fra Cronstadt til Reval, og Admiral Tschitschagof er ligeledes seglfærdig med sin Escadre. Førstnævnte har Keyserinden skiænket 10000 Rubler og et Gods i Liefland, som aarligen indbringer 4500 Rubler.
Kiøbenhavns Postrytter, 1788-08-04
De Belønninger, hvormed Keyserinden har benaadet dem, som havde Deel i den første Søeseyer paa Liman den 18de Junii, ere allerede bekiendtgjorte. Prindsen af Nassau-Siegen har faaet den militaire Georgs-Orden af anden Classe, Contreadmiralerne Mordvinoff og Paul Jones St. Anna-Ordenen, Jngenieurobersten Korsakof, den franske Greve von Damas og 8 andre Staabs-Officerer Guldkaarder, og hver Gemeen og Kosat en Rubel, Kosak-Attamanerne Beboy og Jssajef ere avancerede til Oberster i Armeen.
Kiøbenhavns Postrytter, 1788-08-04
Weiskirchen, den 14 Julii. J Gaar bleve 300 Mand af Regimentet Belgiøse detacheerte over Donau, og de vare den paafølgende Nat saa lykkelige at bringe 88 Tyrker tilligemed en stor Deel Qvæg samt Morgenen derpaa 25 Tyrker herover. – De to Commisbrøds=Contrebandiers, som i nogen Tid have leveret Tyrkerne henved 2000 Commissbrød, ere dømte til Galgen.
Kiøbenhavns Postrytter, 1788-08-04
Warschau, den 23 Julii. Fra Bohopol og Opliopol er hertil fra de Russiske og Pohlske Postmestere indløbet den overeensstemmende Efterretning, at der den 13de d. M. er i Nærheden af Octakowforefaldet en nye og tredie Træfning imellem den Russiske og Tyrkiske Flaade, hvori Capitain-Pacha atter er blevet slaget, og har mistet 4 Linieskibe og nogle Fregatter, der alle ere opbrændte. Den Russiske Flaade har derpaa bombarderet Ocakow og stukket Jld paa Forstæderne. Tyrkerne, som fra Landsiden forsøgte et Udfald, bleve tilbagedrevne med betydeligt Forliis, og de Russiske Tropper bemægtigede sig Tyrkernes Retranchements, samt nødte deres Observationscorps til at retirere ind i Fæstningen. Det hedder ogsaa, at Russerne ere blevne Mestere af Floden Metil, som forsyner Staden og Fæstningen med færsk Vand.
Kiøbenhavns Postrytter, 1788-08-04
J Naboeriget Preussen sættes alting ved Armeen i behørig Stand. Man taler om en Preussisk Observations Armee af 60000 Mand, som skulde komme til at staae paa de Pohlske Grændser.
Kiøbenhavns Postrytter, 1788-08-04
Stockholm, den 25 Julii. J Gaar fik vi her Efterretning om et Søeslag imellem den Svenske og Russiske Flaade, som den 17de d. M. er forefaldet 8 Miile fra Sveaborg. Træfningen har varet i Timer med overordentlig Haardnakkenhed. Den Russiske Flaade er overhovedet blevet meget ilde tilredet, og har, efterat et Skib var skudt i Grund og et andet paa 74 Kanoner og 780 Mand var taget af Vore, seet sig nødsaget til i Uorden at trække sig tilbage. Hertugen af Sydermannland er den 18de kommet, med eet Skib mindre, tilbage til Svenborg; de øvrige Skibe have taget liden eller ingen Skade.
Kiøbenhavns Postrytter, 1788-08-04
Den af den Svenske Marine ved denne Leylighed, fra Hertugen af indtil den ringeste Matros, saavelsom af de ellers ombord værende Tropper, udviiste Bravour og Standhaftighed kan altid anføres som følgeværdige Exempler.
Kiøbenhavns Postrytter, 1788-08-04
Hertugen af Sydermannland commanderede den Svenske og Admiral Greigh den Russiske Flaade. Da Hertugen, den 14de hujus udløb fra Sveaborg for at opsøge den Russiske Flaade, bestod den Svenske Flaade af 15 Linieskibe og 11 Fregatter. – Al Communication imellem vort og det Russiske Finnland er aldeles afskaaret, da Russerne have afbrændt alle Broer over Strømmene.
Kiøbenhavns Postrytter, 1788-08-04
London, den 25 Julii. Admiral Leveson Gowers Escadre ankom atter den 22de til Plymouth. Sammesteds har Prinds Wilhelm Heinrich forladt bemeldte Flaade, og er gaaet ombord paa Fregatten Andromeda, for at afsegle til Nyscotland, hvor Han forbliver Vinteren over.
Kiøbenhavns Postrytter, 1788-08-04
Af de 41 riigt ladte Skibe, som vort Ostindiske Compagnie i dette Aar venter tilbage fra Jndien og China, ere nu de 23 ankomne til Engeland, og naar de øvrige 18 ligeledes ere lykkelig ankomne, saa kan Compagniet opfylde alle sine Forpligtelser for det løbende Aar. Desuden er Compagniet, da det har formeret sin Hoved capital med 1200000 Pund, ey allene i Stand til at betale den skyldige halve Million Pund til Regieringen, men det har endog tilstrækkelig Valuta til sin Handels Fortsættelse til China.
Kiøbenhavns Postrytter, 1788-08-04
Angaaende Rygtet om Trinconomales Borttagelse af de Franske, da har hverken Ministeriet eller Compagniet nogen Efterretning derom directe fra Indien.
Kiøbenhavns Postrytter, 1788-08-04
Paris, den 25 Julii. J Søndags lod Baron Breteuil, efter det store Statsraad, som Dronningen bivaanede, ved Midnat de sædvanlige 3 Deputeerte for Provindsen Bretagne kalde til sig, og beholdt dem hos sig indtil Mandags Morgen Kl. 4, da de derefter Kl. 6 alle tre reyste her fra Staden. Som man hører, saa har Baronen udsendt dem for at møde de 18 underveis værende Deputerede fra Provindsen Bretagne, og forkynde disse i Kongens Navn, at de skulde vende tilbage til Rennes, og maatte ikke komme til Paris. De 4 allerede ankomne have Ordre at forlade Staden, inden 24 Timer. Man er overmaade uroelig over Følgerne, og det hedder, at Generalprocuratoren tilligemed 3 Lemmer af den saa kaldede Commission intermediaire ere arresterede i Rennes. - Kongen vil formere Corpset i Bretagne til 30000 Mand.
Kiøbenhavns Postrytter, 1788-08-04
Da Parlementslemmerne i Metz den 1ste hujus fik ved Kongelige Officerer deres Forviisningsbreve, patrouillerede den halve Garnison paa Gaderne, og den anden halve Deel stod paa Spring i Casernerne, ifald der var blevet Opstand; hvilket dog ikke skeede, saasom Garnisonen var for stærk, og beløber sig til henved 10000 Mand.
Kiøbenhavns Postrytter, 1788-08-04
Leipzig, den 26 Julii. Vore Tidender melde, hvorledes man efter temmelig paalidelige Efterretninger vil forsikkre, at Tractaten imellem Preussen og Rusland, hvorefter Kongen istedet for 30000 Mand Hielpetropper skulde betale Rusland aarlig en vis Sum i rede Penge, var udløbet den 1ste hujus. Det Russiske Hof har villet fornye bemeldte Tractat, men Kongen har afslaaet det.
Kiøbenhavns Postrytter, 1788-08-04
Lübeck, den 29 Julii. Efter Beretning fra Petersburg ere alle der værende Kosakker afmarcherede til Finland, og skal sammesteds, foruden Kosakkerne, Artilleriet og Garde-Regimenterne, bruges 3000 Grenaderer, 3000 Jægere, 11 Regimenter Jnfanterie, 4 Regimenter Cavallerie, og 25 Garnisons Batailloner. Calmuckerne tage Touren derhen over Wologda og Olonitz. Saasnart den Russiske Krigserklæring, var bekiendtgjort imod Sverrig, blev der i Petersburg og Riga gjort Beslag paa 33 Svenske Coffardieskibe.
Kiøbenhavns Postrytter, 1788-08-04
Altona, den 1 August. Den Kongel. Svenske Cabinets-Coureer, som i Gaar Morges Kl. 6 ankom til den Kongel. Svenske Envoye extraordinaire i Hamburg med Efterretningen om formeldte Søeslag, fortsatte, efter 3 Timers Ophold, sin Reyse directe til Paris. De nærmere Omstændigheder ved dette Slag, samt Efterretning om begge Flaaders Styrke, skal med første blive meddeelt.
Kiøbenhavns Postrytter, 1788-08-04
Kiøbenhavn, den 4 August. Den 13de Junii er Premierlieutenant, Christian Stockfleth, beskikket til Ober=Land-Jnspecteur i Hertugdommet Holsteen, Herskabet Pinneberg, Grevskabet Ranzau og Staden Altona. Underrets-Advocat, Matthias Adrian Pauli i Suderstapel, beskikket til Ober- og Landrets=Advocat i Hertugdømmene. Claus Jürgen Jürgensen beskikket til fierde og Christian Jacob Deckmann til surnumerair Copiist ved Oberretten i Gottorff.
Kiøbenhavns Postrytter, 1788-08-04
Under Dato Christiansborg Slot den 16de Julii er udgaaet en Placat, anlangende hvorledes herefter i Norge skal forholdes med Indførseler for resterende Kongel. Skatter udi Jord. - Under samme Dato en Placat, anlangende Foranstaltninger til at forekomme smitsomme Sygdommes Udbredelse blant Hestene i Norge.
Kiøbenhavns Postrytter, 1788-08-04
J Tallotteriets 381de Trækning i Wandsbeck den 31. Julii udkom følgende Numere: Meteorologiske Observationer. Therm.
Kiøbenhavns Postrytter, 1788-08-04
Barom.